ປະທານປະເທດຈີນ ສືບຕໍ່ ການຢ້ຽມຢາມ ສຫລ
ທ່ານຫູຈະໄປຢ້ຽມຢາມ ລັດຖະສະພາສະຫະລັດ ເພື່ອພົບປະກັບພວກທີ່ ຕຳໜິຕິຕຽນທ່ານ
ນຶ່ງມື້ ຫຼັງຈາກໄດ້ຮັບການຕ້ອນຮັບຢ່າງສົມກຽດ ໃນງານ ລ້ຽງອາຫານຄໍ່າຢ່າງເປັນທາງການ ທີ່ທຳນຽບຂາວນັ້ນໃນ ວັນພະຫັດມື້ນີ້ປະທານປະເທດຈີນທ່ານຫູຈິນເຖົາມີກໍານົດ ຈະໄປຢ້ຽມລັດຖະສະພາຂອງສະຫະລັດ ບ່ອນທີ່ທ່ານຈະ ໄດ້ພົບປະແບບເຊິ່ງໜ້າກັບສະມາຊິກລັດຖະສະພາອະເມ ຣິກັນຈຳນວນນຶ່ງທີ່ຕຳໜິຕິຕຽນທ່ານຢ່າງຮຸນແຮງນັ້ນ ສອງເຈົ້າໜ້າທີ່ຂັ້ນສູງສຸດຂອງລັດຖະສະພາສະຫະລັດຄືຜູ້ ນຳສຽງສ່ວນຫຼາຍໃນສະພາສູງທ່ານ Harry Reid ແລະ ປະທານສະພາຕໍ່າທ່ານ John Boeh-ner ຕ່າງກໍໄດ້ປະ ຕິເສດການເຊື້ອເຊີນໄປຮ່ວມງານລ້ຽງອາຫານຄໍ່າທີ່ທຳນຽບ ຂາວໃນຄືນວັນພຸດ ຊຶ່ງມີພວກດາລາທີ່ມີຊື່ສຽງຂອງສະຫະ ລັດ ພວກນັກການເມືອງແລະນັກດົນຕີໄປຮ່ວມນັ້ນ ທັງສອງທ່ານຕ່າງກໍກ່າວວ່າ ພວກທ່ານຈະລໍພົບປະກັບທ່ານຫູໃນວັນພະຫັດມື້ນີ້ ແຕ່ຢູ່ທີ່ລັດ ຖະສະພາສະຫະລັດ ກໍາລັງມີຄວາມໂກດແຄ້ນເປັນຢ່າງໜັກ ຕໍ່ນະໂຍບາຍການເງິນຂອງຈີນ ຊຶ່ງຫຼາຍໆຄົນເຊື່ອວ່າ ເຮັດໃຫ້ຊາວອະເມຣິກັນສູນເສຍວຽກເຮັດງານທຳນັ້ນ ແລະປະວັດໃນ ການນັບຖືສິດທິມະນຸດຂອງຈີນ ໃນມື້ວັນພຸດວານນີ້ ທ່ານຫູໄດ້ທຳການຍອມຮັບ ແບບທີ່ບໍ່ຄ່ອຍເຫັນກັນກ່ຽວກັບເລື່ອງສິດ ທິມະນຸດ ໃນລະຫວ່າງກອງປະຊຸມຖະແຫຼງຂ່າວ ຮ່ວມກັບປະທານາທິບໍດີ ບາຣັກໂອບາມາ ຄຶຫຼັງຈາກທີ່ປະທານາທິບໍດີສະຫະລັດ ໄດ້ຮຽກຮ້ອງຢ່າງເປີດເຜີຍໃຫ້ຈີນສະໜັບສະໜຸນສິດ ທິສາກົນຂອງມະນຸດແລ້ວ ທ່ານຫູໄດ້ຍອມຮັບວ່າຕ້ອງໄດ້ມີການດຳເນີນການອີກຢ່າງຫຼວງ ຫຼາຍ ເພື່ອປັບປຸງສິດທິມະນຸດຢູ່ໃນປະເທດຂອງທ່ານ